Joost Sustermans
Joost Sustermans, Justus Sut(t)erman, 28.9.1597-23.4.1681, flamsk maler, uddannet i fødebyen Antwerpen og i Paris.
I 1620 rejste Joost Sustermans til Firenze, blev hofmaler for Medicifamilien og vandt berømmelse for sine portrætter af især fyrstelige personer fra Norditalien.
Joost Sustermans udførte desuden portrætter af bl.a. den danske prins Valdemar Christian (ca. 1662, Palazzo Pitti, Firenze) og Niels Stensen (formentlig mellem 1666 og 1677, Uffizierne, Firenze).